142 
Eynceiz ke sache li provost... 
Jeo ne me voil pas encumbrer, 
Kar l'em sout dire en reprover: 
Ke le pendu dependera, 
Sur sun col le fes chara." 
E cil s'en est de ileukes turné, 
Les autres ad tuz esprové... 
Ne truvat nul ke lui cunseilast, 
Tuz lui distrent .ke il s'en alast: 
Sun mort portast ensemble ovec sei 
Si cum il fist le deserei... 
Kaunt cel oi le pere, si dist a lui: 
„Va, portez a mun demi ami 
E si li di ke jo li maund 
Ke il te cunseut de meintenaund ..." 
Dunc vent il al demi ami, 
E cil mult ben le reculi .. . 
E kaunt il out cunté al produm, 
„Si Deu pleist", dist il, „bien le frum." 
Sa femme e trestuz ses enfaunz 
Envea hors e ses serjaunz... 
Pus ad trestuz ses hus barré, 
En.sa chambre le ad mené... 
Desuz sun lit la fosse fist, 
Leinz le metterat, si lui list... 
Dunc lui ad cunu la verité 
E si le ad mult mercié ... 
Sun pere le vet pus demaunder 
Ke il lui cunte de un ami enter, 
„Kar mult en le enter ami me affi 
Kaunt taunt vaud le demi ami." 
Dunc lui dist de deuz marchaunz 
Ke entre eus furent vereiz amanz... 
Par messages se entreamerent, 
Unkes ensemble ne parlerent. 
Li uns en Egipte maneit, 
E li autres en Baudac esteit. 
E kaunt le un ren vers le autre vout, 
Par sun message lui mandout, 
E li autre enveiout 
Ceo ke sun ami desirout. 
Issi le firent lungement. 
Puis avint issi nequedent 
Ke cil ke en Baudac esteit 
En Egypte aler voleit; 
Sun ami ver s'en ala, 
Aturne sei, si s'en va. 
Kaunt cil de Egypte entendi 
La venue de sun bon ami, 
Encuntre lui vet od mult grant gent, 
Si le receit mult joiusement... 
Tute sa possessiun 
Mustra e met en bandun... 
Dedurent sei cum bon ami... 
Avint ke li autre enmaladi. 
Sun ami fu mult dolent, 
II maunde mires plus de cent... 
Ne virent nul enfermete, 
De amur dient ke il est grevé. 
Sun ami le ad mult conjuré 
Ke il lui die la verite... 
Tre bien le quide cunseiler 
Pur quei ke hume la puse en lui trover... 
E li autre lui respundi: 
,Beu amis, la vostre merci!... 
Verayment sui suppris de amur, 
De co me est venu dolur... 
Tut morai en verite, 
Si de lui ne ai ma volunté ... 
Fors en dormaund unc ne la vi, 
Ne sai ke ele est, bien le vus di 
E nequedent en ma dolur 
Mun quer la vait nuit e jur.” 
A cetes paroles se turna, 
Le quer lui failli, si pauma, 
Sun ami ke lui ad esgardé 
Desur lui chai tut paumé. 
Kaunt revindren de paumesun, 
Cil esgarda par la maisun 
Si il veit co ke il ama. 
Kaunt ne la vit, recomenea, 
Kaunt parler pust, suspira: 
,E Deus! si ja mes ne me vera 
Ne jo lui, quant sun nun ne sai; 
Mes si jo avisee le ai, 
Conuistré, co m'est avis." 
Quaunt co entendi cil amis, 
Devaunt li fet venir puceles 
Mult avenauntes e mult beles; 
Mes il lur dist quant ne la veit: 
„Ne est pas cele ke cuveit."' 
En sa chambre out une mut bele: 
A sun hués nurit la pucele 
Out graunt honurs e graunt aver; 
Prendre la duist a mulier: 
Cele au drein li amena. 
Quant li malades la esgarda, 
„Au quer ai", dist il, ,,mult grant confort; 
Cele est ma vie, ele est ma mort!" 
Dunc respunt le Egyptiens: 
»Jeo la vus doin mult volenters 
E quaunt ke ove lui prendere deverei; 
Ne fauderez pas de une reie." 
Il lui fet nuces richement, 
Assét i fet venir grant gent. 
Quaunt tut ke il vout fui acumpli, 
Li prudum veint a sun ami: 
Le cungé prent e s'en va 
Oved sa muliere ke il taunt ama. 
Vesquirent puis tute lur vie 
En joie e en graunt druerie. 
Lung tens aprés avint issi 
Ke celui de Egypte enpoveri: 
Trestut perdi quant ke il out, 
Si ke aider ne se sout. 
Tom. 
XLIX. 
